1.9.2023
FI
Euroopan unionin virallinen lehti
C 312/213
(30)
Komissio hyväksyi kaikki Portugalin koheesiopolitiikan ohjelma-asiakirjat vuonna 2022.
Koheesiopolitiikan oh­ jelmien nopea täytäntöönpano, joka täydentää elpymis- ja palautumissuunnitelmaa, REPowerEU-luku mukaan lukien, ja luo sen kanssa synergiaa, on keskeinen tekijä vihreän ja digitaalisen siirtymän aikaansaamisen, talou­ dellisen ja sosiaalisen häiriönsietokyvyn parantamisen sekä Portugalin alueiden tasapainoisen kehittymisen kan­ nalta.
(31)
Niiden taloudellisten ja sosiaalisten haasteiden lisäksi, joihin vastataan elpymis- ja palautumissuunnitelmalla ja koheesiopolitiikan ohjelmilla, Portugalilla on useita lisähaasteita, jotka liittyvät kiertotalouteen, energiaan ja vih­ reään siirtymään.
(32)
Portugalin edistys kiertotalouteen siirtymisessä, teollisuuden resurssituottavuudessa ja jätehuoltoa koskevissa in­ dikaattoreissa on huomattavasti unionin keskiarvoa heikompaa, ja alueelliset erot ovat merkittäviä.
Yhdyskunta­ jätteen keskimääräinen kierrätysaste on erityisen alhainen (30,5 % vuonna 2021 eli kaukana unionin tavoitteesta, joka on 50 % vuoteen 2020 mennessä) ja vaihtelee alueittain.
Unionin seuraavaksi vuosikymmeneksi asettamien tavoitteiden saavuttaminen edellyttää huomattavia toimia.
Näihin kuuluu myös tavoite, jonka mukaan yhdys­ kuntajätteestä on kierrätettävä vuoteen 2025 mennessä 55 prosenttia.
Parannuksia tarvitaan jätteen syntymisen ehkäisemisen ja jätteen minimoinnin, lajittelun, uudelleenkäytön ja kierrätyksen lisäämiseksi jätehierarkiassa etu­ sijalla olevien vaiheiden mukaisesti, jotta jätteen päätymistä kaatopaikoille ja polttolaitoksiin voidaan välttää, sekä jätteen kierrätys- ja käsittelylaitosten nykyaikaistamiseksi.
Kaatopaikka- ja jätteenpolttomaksujen korottaminen, jäännösjäteveron käyttöönotto ja sellaisten kuntien maksujen korottaminen, jotka eivät saavuta kierrätystavoittei­ ta, ovat esimerkkejä siitä, miten näiden tavoitteiden saavuttamista voidaan tukea.
Lisäksi prosessia voisivat nopeuttaa jätteen erilliskeräyksen laajentaminen ja ”maksa omat jätekustannuksesi ” -periaatteella toimivien järjes­ telmien, pantti- ja palautusjärjestelmien sekä laajennetun tuottajavastuun kehittäminen edelleen.
(33)
Portugali on edelleen erittäin riippuvainen tuoduista fossiilista polttoaineista, vaikka edistymistä on tapahtunut myös energiakriisin yhteydessä.
Portugalin energiapaletissa vuonna 2021 öljyn osuus oli 45 prosenttia ja kaasun 23 prosenttia.
Lisäksi Portugalin suuri riippuvuus kaasusta sähköntuotannossa aiheuttaa riskejä toimitusvarmuu­ den kannalta, erityisesti kun otetaan huomioon kuivuuden yleistymisestä johtuva vesivoiman niukkuus.
Hiilestä irtautumista koskevien toimien nopeuttamiseksi voitaisiin jatkaa useita toimenpiteitä, jotka perustuvat Portugalin elpymis- ja palautumissuunnitelmaan sisältyviin uudistuksiin ja investointeihin ja niitä pidemmälle meneviin toimiin.
Nopeuttaakseen uusiutuvien energialähteiden käyttöönottoa Portugali voisi jatkaa viime vuonna toteutta­ maansa lupamenettelyjen tehostamista muun muassa lisäämällä lupamenettelyistä vastaavien viranomaisten käsit­ telykapasiteettia, lisäämällä uusiutuvan energian tuotannon digitalisointia ja ottamalla käyttöön suotuisampia aluesuunnittelujärjestelyjä merituulivoimaa varten, jonka potentiaalia ei hyödynnetä riittävästi.
Olisi myös hyö­ dyllistä toteuttaa lisätoimia, joilla edistetään itse tuotetun energian kulutusta, mukaan lukien katolle asennettavat aurinkopaneelit, ja uusiutuvan energian yhteisöjä.
Uusiutuvan energian yhteisöjen määrä on niiden lisääntymisestä huolimatta Portugalissa edelleen pieni, ja on aiheellista helpottaa niiden lupamenettelyjä ja luoda kannustinjär­ jestelmiä.
(34)
Kun verkkoon liitetään entistä enemmän uusiutuvia energialähteitä, on välttämätöntä tehdä lisäinvestointeja varastointi- ja verkkokapasiteetin lisäämiseksi, jotta sähköverkon tasapaino voidaan turvata.
Portugali voisi hyötyä sähköverkkojensa yhteenliitäntöjen vahvistamisesta, koska yhteenliitäntätaso Espanjan kanssa on edelleen alhainen verrattuna vuoden 2030 tavoitteisiin.
Siirto- ja jakeluverkon tilaa voitaisiin parantaa vahvistamalla sisäistä verk­ koa, lisäämällä investointeja sähkön varastointiin ja jatkamalla verkon digitalisointia.
Älykkäiden mittareiden suhteellisen vähäinen käyttöönotto haittaa uusiutuvan energian tuotannon hajautetun järjestelmän kehittämistä.
Jotta Portugali voisi vähentää suurta riippuvuuttaan fossiilisista polttoaineista rakennuksissa ja vähentää energi­ ankulutusta, sen on nopeutettava energiatehokkuuteen liittyviä toimiaan enemmän kuin Portugalin elpymis- ja palautumissuunnitelmassa ja koheesiopolitiikan ohjelmissa esitetään.
Lisätoimenpiteillä olisi myös puututtava energiaköyhän väestön suureen osuuteen Portugalissa.
Pitkälle meneviin perusparannuksiin kannustavien toimien tehostaminen, myös tarjoamalla hakijoille teknistä apua, voisi nopeuttaa peruskorjaushankkeisiin ryhtymistä.
Lisäksi Portugali voisi hyötyä rahoitusjärjestelmien lujitetusta kehyksestä, jolla houkutellaan yksityisiä investointeja energiatehokkaisiin peruskorjauksiin.
Näin Portugali voisi kohdentaa enemmän avustuksiin perustuvia varoja apua tarvitseville kotitalouksille.
Maakaasun kulutus vähentyi Portugalissa 16 prosenttia elokuun 2022 ja maalis­ kuun 2023 välisenä aikana, kun sitä verrataan keskimääräiseen kaasunkulutukseen samalla ajanjaksolla edeltävien viiden vuoden aikana.
Tämä ylittää neuvoston asetuksessa (EU) 2022/1369 (18) säädetyn 15 prosentin vähennys­ tavoitteen.
Portugali voi jatkaa kaasun kysynnän tilapäiseen vähentämiseen tähtääviä toimia 31 päivään maa­ liskuuta 2024 saakka neuvoston asetuksen (EU) 2023/706 (19) mukaisesti.
(18) Neuvoston asetus (EU) 2022/1369, annettu 5 päivänä elokuuta 2022, koordinoiduista kaasun kysynnän vähentämistoimenpiteistä (EUVL L 206, 8.8.2022, s. 1).
(19) Neuvoston asetus (EU) 2023/706, annettu 30 päivänä maaliskuuta 2023, asetuksen (EU) 2022/1369 muuttamisesta kaasun kysynnän vähentämistoimenpiteille vahvistetun kysynnän vähentämiskauden pidentämiseksi ja niiden täytäntöönpanoa koskevan raportoinnin ja seurannan tehostamiseksi (EUVL L 93, 31.3.2023, s. 1).